b'\n_START_ARTICLE_\nX Multimedia System\n_START_SECTION_\nHistoria\n_START_PARAGRAPH_\nMarraskuussa 1997 Peter ja Mikael Alm julkaisivat soittimen nimelt\xc3\xa4 X11Amp, joka muistutti saman vuoden toukokuussa julkaistua Winamp-soitinta. Soittimesta l\xc3\xb6ytyi jo ensimm\xc3\xa4isest\xc3\xa4 julkaisusta l\xc3\xa4htien tuki Winamp-soittimen ulkoasuille. Ohjelman l\xc3\xa4hdekoodia ei ollut alun perin saatavilla, mutta nykyisin se julkaistaan GNU GPL-lisenssin alaisena. _NEWLINE_10. kes\xc3\xa4kuuta 1999 4Front Technologies ryhtyi sponsoroimaan X11Amp:n kehityst\xc3\xa4 ja projekti uudelleen nimettiin XMMS:ksi.'